PARLAMENTUL ROMÂNIEI

CAMERA DEPUTAŢILOR
Comisia  pentru  cultură, arte, mijloace de informare în masă

R A P O R T

asupra propunerea legislative privind instituirea premiilor naţionale, anuale, pentru literatură, arte şi ştiinţă


În urma examinării propunerii legislative privind instituirea premiilor naţionale, anuale, pentru literatură, arte şi ştiinţă, în şedinţa din 19 iunie 2001, Comisia pentru cultură, arte, mijloace de informare în masă propune, cu unanimitatea voturilor celor prezenţi, ca aceasta să fie respinsă.


În luarea acestei decizii, Comisia a ţinut cont de avizul Consiliului Legislativ şi de Punctul de vedere al Guvernului. Pe fond, membrii Comisiei au considerat că, în principiu, este preferabilă mobilizarea posibilelor resurse financiare pentru premiile existente – aşa cum este cazul premiilor Academiei Române –, decât pentru înfiinţarea altora noi. Pe formă, propunerea legislativă conţine foarte multe prevederi confuze, evidenţiate în ambele avize primite de Comisie, precum şi de către membrii Comisiei.    


Cu această propunere legislativă, Comisia a fost sesizată în fond.


Propunerea legislativă privind instituirea premiilor naţionale, anuale, pentru literatură, arte şi ştiinţă face parte din categoria legilor organice.

PREŞEDINTE, 


SECRETAR,

Mihai Adrian MĂLAIMARE   
MÁRTON Árpád Francisc 

Experţi,

Cristina DAN 


Virgil Ştefan NIŢULESCU 
